open-index/open-wikipedia-markdown huggingface dataset:
קלרה פון וילה

**קלרה פון וילה** (בגרמנית: **Clara von Wille**; 1838 – 15 במרץ 1883) הייתה ציירת חיות גרמנית מבית הספר בדיסלדורף.

## ביוגרפיה
קלרה פון וילה הייתה הצעירה מבין ארבע בנותיו של רב ההוסרים הפרוסי המלכותי קרל פרידריך פון בטשר (1785–1857) ואשתו יוליאנה וילהלמין שרלוט פון בוגנהאגן (1797–1871) ילידת דיסלדורף.

ב־31 במאי 1859 נישאה לצייר הנוף והז'אנר יליד קאסל, אוגוסט פון וילה ברודסהיים, עמו התגוררה בויימאר בין השנים 1859–1862 ואז חזרה לדיסלדורף. ב-1860 היא ילדה את בנם פריץ פון וילה, שלימים הפך לצייר נוף חשוב. בן שני נולד לפני שחזרה לדיסלדורף.

כתלמידה פרטית של קרל פרדיננד זון ולודוויג קנאוס, היא התאמנה בציור. לאחר מכן היא הייתה תלמידה של ציירת החיות הצרפתית רוזה בונר.
ממוזער|249x249 פיקסלים|קלרה פון וילה, כלב שמירה
עם ציור של כלבים היא הציגה לראשונה ציור בתערוכה השנתית של אגודת האמנות של ריינלנד ווסטפליה בשנת 1856/57 בדיסלדורף. בתערוכות של סוחרי האמנות של דיסלדורף אדוארד שולטה וביסמייר וקראוס, היא יוצגה אז באופן קבוע עם "יצירות בעלי חיים".

התמונות הבאות נרכשו עבור מפעל תרומות לבניין קתדרלת קלן: אחרי הציד (1865), כלב ועוף (1877) ומעבר לחיפוש (1880).

בתערוכת האמנות של ברסלאו בשנת 1871 היא הציגה תמונות נוספות: האורח הלא קרוא, דיוקן כלבים, מסטיף ומשחק שועלים צעירים. רפרודוקציות של ציוריה הופיעו במגזינים המאוירים של אותה תקופה, כמו אורח מוזר (עורב תוקף שני כלבים מול הצריף שלהם).

## קישורים חיצוניים

## הערות שוליים

קטגוריה:ציירות גרמניות
קטגוריה:ציירים גרמנים
קטגוריה:ילידות 1838
קטגוריה:גרמנים שנולדו ב-1838
קטגוריה:נפטרות ב-1883
קטגוריה:גרמנים שנפטרו ב-1883
רולינג סטון טופ 100 (2021)

[ממוזער|[קארדי בי, שהוציאה את הלהיט "Up" שהיה לשיר הראפ הראשון שכבש את צמרת המצעד בשנת 2021.]]
זוהי רשימה של השירים שדורגו במקום הראשון ברולינג סטון טופ 100 במהלך שנת 2021. השירים והסינגלים המובילים ביותר בארצות הברית (ללא רדיו) מדורגים במצעד רולינג סטון טופ 100, שפורסם על ידי מגזין רולינג סטון. הנתונים נאספו על ידי נתוני אלפא, בהתבסס על צריכה רב-מטרית כפי שהיא נמדדה במכירות המתבססות על כמה פרמטרים: עותקים פיזיים ודיגיטליים ונתוני סטרימינג שנאספים מרשתות הזרמות מדיה שונות. בנוסף לכך, התפרסם המצעד באופן קבוע כבר ביום שישי של כל שבוע, באתר רולינג סטון הרשמי.

רולינג סטון טופ 100 וכל מצעדי הרולינג סטון האחרים שפורסמו בעבר, הופסקו לאלתר לאחר המצעד האחרון שפורסם ב-28 באוקטובר.

## היסטוריית המצעד

## ראו גם
* רולינג סטון טופ 100

## הערות שוליים

קטגוריה:מצעדי מוזיקה מ-2021
קטגוריה:2021 במוזיקה האמריקאית
קטגוריה:מצעדי הרולינג סטון
מפרץ מאלי

שמאל|ממוזער|מפת יוון עם פריפקטורה מודגשת של פתיוטיס
**מפרץ מאלי** (ביוונית: **Μαλιακός Κόλπος**) הוא מפרץ במערב הים האגאי. מהווה חלק מקו החוף של פיתיוטיס שביוון. המפרץ משתרע ממזרח למערב לאורך שבין 15 ל-22 ק"מ. המפרץ רדוד מאוד, בעומק מרבי של 27 מטרים. בסטילידה נמצא הנמל היחיד על החוף ומשרת את העיר לאמיה. ממזרח לו נמצאת כף ליכאדה, הנקודה הצפונית-מערבית ביותר של האי אוויה.

## היסטוריה
המפרץ נקרא על שם המליינים הקדומים שחיו על גדותיו.

עקב העלייה המתמדת בטפטוף מנהר מהספרצ'יאוס ומהנחלים הקטנים בסביבתו, שנמשך מאות שנים, הצטמצם המפרץ. בקיץ 426 לפני הספירה, פגע צונאמי במפרץ בין קצהו הצפוני של יוביה ללאמיה. המצר הקדום של תרמופילאי, שבו נערך קרב תרמופילאי ליד הר קלידרומו ומפרץ מאלי, הפך למישור חוף רחב.

על פי פרוטוקול לונדון משנת 1830 הוגדר קו המחבר בין מפרץ מאלי לנהר אספרופוטמוס כגבול הצפוני של המדינה היוונית העצמאית החדשה.

## קישורים חיצוניים

## הערות שוליים

קטגוריה:יוון: מפרצים
קטגוריה:מפרצים בים האגאי
רצון אמיתי (ת'למה)

**רצון אמיתי** הוא מושג מרכזי בת'למה, אשר מוגדר כיעודו האולטימטיבי של הפרט, שכאשר האדם חי על פיו אז לכאורה הוא חי בהרמוניה מושלמת עם הטבע והיקום יש הסבורים כי אליסטר קראולי שאב את המושג הזה מהגותו של אליפז לוי, שגרס כי על האדם לגלות אל זהותו האמיתית, אותה הוא כינה "הרצון האמיתי". 

על פי הפילוסופיה של קראולי, האדם שגילה את הרצון האמיתי שלו, מתעלה מעל כל הקונפליקטים הנפשיים שלו, ובא במגע עם האלוהים.

## הערות שוליים

קטגוריה:פילוסופיה
גנאדי טומילוביץ'

**גנאדי אנטולייביץ' טומילוביץ**' (ברוסית: **Геннадий Анатольевич Тумилович**; נולד ב-3 בספטמבר 1971) הוא כדורגלן עבר בלארוסי ששיחק בעמדת השוער.

## קריירת מועדונים
טומילוביץ' התחיל את בקבוצת הכדורגל דינמו ברסט ששיחקה אז בליגה הסובייטית השנייה וכעבור שנה חתם בדינמו מינסק מליגת העל הסובייטית. בשנתו השנייה, בלארוס הפכה למדינה עצמאית וכתוצאה מכך הוקמה ליגת העל הבלארוסית, וטומילוביץ' הצטרף לבלארוס מינסק בהשאלה וכעבור שנה חזר לקבוצה הבכירה.

בשנת  חתם טומילוביץ' במטאלורג קרסנויארסק מליגת הכדורגל הלאומית של רוסיה, ממנה עבר אחרי שנה לזאריה לנינסק-קוזנצקי. ב- חתם בז'מצ'וז'ינה סוצ'י.

במהלך עונת 1999/2000 חתם בעירוני ראשון לציון מליגת העל. ב-12 בפברואר, ערך את הופעת הבכורה שלו בקבוצה בהפסד 1-0 להפועל פתח תקווה.

בקיץ  חזר טומילוביץ' לרוסיה וחתם בדינמו מוסקבה, ממנה עבר לרוסטסלמאש.

בשנת  חתם טומילוביץ' ברויאל אנטוורפן וכעבור שנה שב לרוסיה כאשר חתם בלוץ'-אנרג'יה ולדיווסטוק.

בשנת  חזר טומילוביץ' לדינמו מינסק בה סיים את הקריירה.

## קריירה בינלאומית
בצעירותו, טומילוביץ' השתתף בגביע העולם בכדורגל עד גיל 20 עם נבחרת ברית המועצות. ב-7 ביוני 1998, טומילוביץ' ערך את הופעת הבכורה שלו בנבחרת בלארוס בניצחון 0-5 נגד . לזכותו של טומילוביץ' 32 הופעות בנבחרת.

## תארים
; דינמו מינסק
*ליגת העל הבלארוסית: , 

; אישיים
*הכדורגלן הבלארוסי של השנה: 

## קישורים חיצוניים

קטגוריה:כדורגלנים בלארוסים
קטגוריה:שוערי כדורגל בלארוסים
קטגוריה:מינסק: כדורגלנים
קטגוריה:כדורגלני דינמו מינסק
קטגוריה:כדורגלני יניסיי קרסנויארסק
קטגוריה:כדורגלני ז'מצ'וז'ינה סוצ'י
קטגוריה:כדורגלני הפועל ראשון לציון
קטגוריה:כדורגלני דינמו מוסקבה
קטגוריה:כדורגלני רוסטוב
קטגוריה:כדורגלני רויאל אנטוורפן
קטגוריה:כדורגלני דינמו ברסט
קטגוריה:כדורגלני נבחרת בלארוס
קטגוריה:כדורגלנים זרים בישראל
קטגוריה:ספורטאים בלארוסים ברוסיה
קטגוריה:ספורטאים בלארוסים בישראל
קטגוריה:ספורטאים זרים בבלגיה
קטגוריה:בלארוסים שנולדו ב-1971
בום (שיר של קרן פלס)

"**בּוּם**" הוא סינגל שהוקלט על ידי הזמרת הישראלית קרן פלס בשיתוף הזמרות נטע ברזילי, נסרין קדרי, דורון טלמון והראפרית עדן דרסו. השיר יצא לאור ב-4 במרץ 2021, כסינגל שלא על ידי חברת תקליטים.

## רקע וכתיבה
השיר נכתב על ידי קרן פלס ועדן דרסו, הולחן על ידי קרן פלס והופק על ידי פלס בשיתוף עדי רותם. השיר נכתב למטרת עידוד נשים להוציא יותר מוזיקה נשית ולא לפחד. הפרויקט נוצר בשיתוף תחנת הרדיו גלגלצ ויוטיוב. בסמוך לצאתו כסינגל הועלה השיר לרשת הזרמת המדיה ספוטיפיי. השיר יצא לקראת יום האישה ובמקביל אליו יצא סרטון. השיר הושמע בבכורה בתוכנית מדינה בדרך.

## וידאו קליפ
הוידאו קליפ המלא שיצא עבור השיר בוים על ידי לליב סיון והועלה לערוץ היוטיוב של גלגלצ ב-4 במרץ 2021. בקליפ ניתן לראות את הזמרות כל אחת מביתה שרות את מילות השיר.

## ביקורת
קרן פלס אמרה על השיר: "אני מודה על הזכות להוביל פרויקט מעצים וחשוב כזה ששם בפרונט את המוזיקאיות הישראליות והיצירה שלנו. כל הנשים שתרמו מכשרונן לשיר, הגיעו לאולפן בפתיחות ונדיבות הדדית, מתוך אהבת המוזיקה ותחושת שליחות לדבר. עברתי חוויה מעוררת השראה ואני גאה בתוצאה ובחברותיי המדהימות למקצוע. בום עליכן".

חנית מרינוב, סמנכ"לית שיווק Google בישראל: "מדי שנה אנחנו מפרסמים את עשרת הקליפים האהובים ביותר בישראל ומשנת 2015 ועד היום - רק 20% מהם היו של זמרות. מכאן נולד הרעיון לפנות לגלגלצ לקידום פרויקט מוזיקלי משותף שיעביר את המסר שלא מדובר בגזרת גורל, אלא במצב שצריך לשנות".

נדב רביד, מנהל גלגלצ הוסיף: "40% אחוז מהשירים שאנחנו מנגנים, או מבין אלה שאנחנו מוסיפים לפלייליסט, הם שירים שנשים מעורבות בביצועם, על אף שרק כרבע מהשירים שנשלחים לגלגלצ מדי שבוע הם כאלו. ביחד נוכל אולי לעורר השראה ולאזן קצת את המגרש בו פועלות היוצרות".

## קישורים חיצוניים

* 
* 

## הערות שוליים

קטגוריה:שירי קרן פלס
קטגוריה:שירי נסרין קדרי
קטגוריה:שירי נטע ברזילי
קטגוריה:שירים בעברית
קטגוריה:שירים שנכתבו על ידי קרן פלס
קטגוריה:שירים שהולחנו על ידי קרן פלס
מוליך למחצה דו-ממדי

**מוליך למחצה דו־ממדי** (**2D semiconductor**) הוא משפחה של מוליכים למחצה טבעיים בעובי בסדר גודל אטומי. גים, נובוסלוב ואחרים היו חלוצי התחום כאשר בשנת 2004 דיווחו על חומר מוליך למחצה חדש שיקרא גרפן, אשר בנוי משכבה אטומית של אטומי פחמן המסודרים בשריג דמוי חלת דבש. מוליכים למחצה בשכבה דו-ממדית הוא תחום ייחודי עקב התכונות החשמליות שנוצרות בו.

## חומרים דו-ממדיים
שמאל|ממוזער|200x200 פיקסלים|גרפן חד שכבתי

### גרפן
לגרפן, המורכב מיריעות בודדות של אטומי פחמן, ניידות אלקטרונים ומוליכות תרמית גבוהים. בגרפן פער האנרגיה אינו קיים עקב הימצאות קונוסי דיראק, מה שמייצר אתגר בתחום האלקטרוניקה שתכונות ההולכה בו אינן נשלטות במלואן. שכבות ננומטריות של אלמנטים טור IV אחרים (Si, Ge ו-Sn) מציגים מאפיינים מבניים ואלקטרוניים הדומים לגרפן.
שמאל|ממוזער|200x200 פיקסלים|מבנה שכבתי של h-BN

### בוריד ניטריד הקסגונלי
בורון ניטריד חד-שכבתי משושה (h-BN) הוא מבודד עם פער אנרגיה גבוה (5.97 eV). עם זאת, הוא יכול גם לתפקד כמוליך למחצה עם מוליכות משופרת בשל הקצוות החדים במבנה הזיגזג שלו וכן באמצעות היעדרויות. h-BN משמש לעיתים קרובות כמצע וכמבודד. ל-h-BN יש גם מוליכות תרמית גדולה.
שמאל|ממוזער|200x200 פיקסלים| מבנה שכבתי של MoS <sub>2</sub>

### מתכות מעבר דיכלכוגנידית
שכבות אטומיות של מתכת דיכלכוגנידית (dichalcogenide), כמו TMD או TMDC, הן סוג של חומרים דו-ממדיים בעלי הנוסחה הכימית MX 2, כאשר M מייצג מתכות מעבר מקבוצה VI, V ו-VI, ו-X מייצג כלכוגן כגון גופרית, סלניום או טלוריום. כל שכבה בעלת קשרים כימיים חזקים בינה לבין עצמה, אבל חלשים בין שכבות. לכן, ניתן לקלף (exfoliate) בקלות את אותן מתכות לשכבות דקות אטומיות. חומרים אלו בעלי מאפיינים אופטיים וחשמליים התלויי בעובי השכבה. כאשר אלו בשכבה בודדת, פער האנריגה של חלק מחומרים אלו עובר מעקיף לישיר, מה שמוביל ליישומים נרחבים באלקטרואופטיקה, ומחשוב קוונטי.

## סינתזה
שמאל|ממוזער|300x300 פיקסלים|מערכת CVD לסינתזה של <sub>MoS 2</sub>
מוליכים למחצה דו-ממדים מסונתזים לעיתים קרובות בשיטת CVD. מכיוון ש־CVD יכול לספק גידול שכבתי בשטח רחב, ובצורה איכותית ומבוקרת היטב. כאשר מייצרים התקנים על ידי מספר שכבות חד-ממדיות אחת על גבי השנייה, משתמשים לעיתים קרובות בשיטת אקספוליאציה.

## הערות שוליים

קטגוריה:פיזיקה של חומר מעובה
קטגוריה:מוליכים למחצה
קטגוריה:ננוטכנולוגיה
אבו הוריירה

**עבד א-רחמן בן סַחְ'ר א-דַּוְסִי** (בערבית: **عبد الرحمن بن صخر الدوسي**) הידוע בשם **אבו הוריירה** (**أبو هريرة**) היה אחד מהצחאבה. חי לצד מוחמד כשנתיים ושלושה חודשים, ומסר כ-5,374 חדית'ים.

## שמו
ישנה מחלוקת בנוגע לשמו האמיתי של אבו הוריירה. הסברה המקובלת ביותר היא ששמו היה עבד א-רחמן בן סח'ר, אך ישנן הרבה סברות אחרות בנוגע לשמו. בין השמות שהעלו ההיסטוריונים היו:

עבד א-רחמן בן ע'נם, עבד בן ע'נם, עבד נהם בן עאמר, עבד שמס בן עאמר, עמיר בן עאמר, עבד שמס בן סח'ר, עאמר בן עבד ע'נם.

הכּוּנְיָה "בו הוריירה" פרושה "אבי חתלתול". 
## חייו

## דעותיו על היהדות
קיימת אמירה מפורסמת של אבו הוריירה על היהודים באחרית הימים:השעה האחרונה לא תגיע עד שהמוסלמים יילחמו נגד היהודים, והמוסלמים יהרגו אותם עד שהיהודים יסתתרו מאחורי האבנים והעצים. והאבנים או העצים יגידו: "מוסלמי, עבד אללה ! יש  יהודי מאחורי, אז בוא ותהרוג אותו !" — חוץ מעץ הר'רקד (אתד) שלא יאמר זאת, כי הוא מעצי היהודים. 

## פטירה
יש האומרים שאבו הוריירה נפטר בשנת 681, בגיל 78, בעוד אחרים גורסים שהוא נפטר בשנת 678. הסברה הכי נפוצה היא שהוא נקבר באל-מדינה, ויש הגורסים כי הוא קבור בדמשק. קיימת גם מסורת שהוא קבור ביבנה במבנה שמיוחס גם לקברו של רבן גמליאל דיבנה.

## ראו גם
* אבו בכר
* עומר בן אל-ח'טאב

## קישורים חיצוניים

## הערות שוליים

קטגוריה:צחאבה
Untitled Unmastered

**Untitled Unmastered** (מעוצב כ-**untitled unmastered.**) הוא אלבום אוסף של הראפר האמריקאי קנדריק לאמאר. האלבום יצא לאור ב-4 במרץ 2016, על ידי חברות התקליטים טופ דואוג אנטרטיינמנט, אפטרמת' אנטרטיינמנט ואינטרסקופ רקורדס. האלבום כולל דמויים שלא יצאו שמקורן במהלך הקלטת אלבומו של לאמאר *[[To Pimp a Butterfly]]* משנת 2015, הממשיכים את חקר העבודה של נושאים פוליטיים טעונים ופילוסופיים, כמו גם ניסויים בג'אז חופשי, נשמה, מוזיקה אוונגרדית וסגנונות פאנק.

האלבום זכה לביקורות חיוביות ממבקרי המוזיקה והגיע היישר אל המקום הראשון במצעד הבילבורד 200, עם 178,000 יחידות שקולות לאלבום במשך השבוע שהסתיים ב-10 במרץ 2016. 142,000 הגיעו ממכירות אלבום טהורות. אלבום האוסף העניק ללאמאר את הפרויקט השני שלו בפחות משנה שהגיע למקום הראשון במצעד. נכון ל-30 באפריל 2016, מכר האלבום 205,000 עותקים בארצות הברית.

מתוך האלבום יצא השיר "Untitled 07 | 2014 – 2016", בשם "Untitled | Levitate", כסינגל המוביל מתוך האלבום. הסינגל הגיע למקום ה-90 במצעד הבילבורד הוט 100.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי קנדריק לאמאר
קטגוריה:אלבומי אוסף באנגלית
קטגוריה:אלבומי דמו
קטגוריה:אלבומים שהופקו על ידי היט-בוי
קטגוריה:אלבומים שהופקו על ידי סוויז ביטס
קטגוריה:אלבומים שהופקו על ידי פרנק דוקס
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת טופ דואוג אנטרטיינמנט
קטגוריה:אלבומי חברת אפטרמת' אנטרטיינמנט
גביע CEV

**גביע CEV** הוא התחרות הרשמית השנייה בחשיבותה למועדוני כדורעף גברים באירופה ומתקיימת מדי שנה. עד שנת 2000 נקראה בשם **גביע מחזיקות הגביע של CEV**. בשנת 2000 שונה שמה ל**גביע הקבוצות הטובות ביותר של CEV** ובשנת 2007 שונה שמו ל**גביע CEV**. **גביע CEV** שהיה קיים בעבר שונה לשם "גביע האתגר של CEV". CEV הוא ראשי התיבות באנגלית ל"קונפדרציית הכדורעף האירופית".

## שמות
* **גביע מחזיקות הגביע של CEV** (1972–1973 עד 1999–2000)
* **גביע הקבוצות הטובות ביותר של CEV** (2000–2001 עד 2006–2007)
* **גביע CEV** (2007–2008 ואילך)

## זוכות

## סטטיסטיקה
### תארים לפי מדינה

## קישורים חיצוניים

* 
* אתר CEV
* היסטוריית התחרות

## הערות שוליים

קטגוריה:תחרויות כדורעף באירופה
ספליטרטרן

**ספליטרטרן** (בגרמניה: **Splittertarn**; "סכמת שבב") או **ספלינטרמוסטר** (Splittermuster) הוא הכינוי לסכמת הסוואה, שפותחה בשנות ה-30 בגרמניה הנאצית וכיום נגזרות שלה משמשות מספר מדינות בהן בולגריה ושוודיה.

השם "ספליטרטרן" או "סכמת שבב" (באנגלית: Splinter Pattern) נובע מהשימוש בצורות גאומטריות חדות, אשר בדומה לסכמות צבאיות רבות, נועדו לשבור את צורת העצם המוסווה. הסכמה הראשונית כללה שילוב של ארבעה צבעים, בהם רקע ירוק שעליו הוצבו צורות מוארכות בצבעי חום בהיר (חול) וחום אדמדם (חלודה), מעל הצורות הייתה שכבה נוספת של דפוס הדומה לטיפות או שבבים דקים בגוון ירוק שהוצבו לסירוגין לאורך הסכמה כולה.

סכמת הספליטרטרן הייתה הראשונה שאומצה בהצלחה בכוחות הגרמנים לקראת מלחמת העולם השנייה והייתה אחת הסכמות הנפוצות בקרב כוחות היבשה של הוורמאכט (היר) והפאלשירמייגר (צנחנים). סכמות נוספות שפותחו בגרמניה לאחר מכן עברו לכיוון עיצובי מעוגל וצבעוני יותר, אך הוא השפיע על מגוון סכמות הסוואה ברחבי העולם במהלך ולאחר המלחמה, בהן המעיל דניסון הבריטי וסכמת סטריכטרן או "גשם" של מזרח גרמניה.

## משתמשות עיקריות
[300px|ממוזער|חיילים שוודים ב[אפגניסטן עם מדים בסכמת M90K המדברית וציוד לחימה בסכמת M90 המיוערת, 2010.]]
**משתמשות לשעבר:**
*  - מספר וריאציות של הספליטרטרן נכנסו לשירות הזרועות השונים של הוורמאכט, בהן **ספליטרטרן 31** בשירות צבא היבשה ו**ספליטרטרן 41** בשירות הלפוטוואפה והיה בשימוש נרחב של יחידות הפאלשירמייגר.
*  - עם הקמתו מחדש של הבונדסוור בגרמניה המערבית, נעשה שימוש בסכמה מ**דגם 1956** במשך מספר שנים עד שהוצא משירות בהדרגה לטובת מדי חאקי ירוקים.

**משתמשות כיום:**
*  - צבא בולגריה עשה שימוש נרחב במספר סכמות מבוססות על הספליטרטרן הגרמני מאז מלחמת העולם השנייה, בעיקר לשימוש כוחות מוצנחים ומיוחדים. הסכמה הנוכחית בשימוש היא דגם משנת 1997 המורכב משלושה צבעים בצורות קטנות יותר מהמקור ההיסטורי.
*  - הכוחות השוודים פיתחו את סכמת ה-**M90** בתחילת שנות ה-90 לשימוש כלל היחידות כסכמת מדים בסיסית עם מספר וריאציות בהתאם לאזור שירות (אזור מיוער, מדברי ומושלג). הסכמה נכנסה לשימוש נרחב גם בכלי רכב ואף ספינות, היא מורכבת מצורות הפזורות באופן מאוזן יותר וללא שכבת ה"שבבים" של הסכמה המקורית.

## גלריה

קובץ:Luftwaffen-Splittermuster 41 (cropped).jpg|**ספלינטרטרן 41** של הלופטוואפה
קובץ:BW Splittertarn.png|הדגם ששימש בשנים הראשונות של הבונסוואר (**דגם 1956**)
קובץ:Sweden M90 pattern.svg|סכמת **M90** השוודית
קובץ:M90K Camo.jpg|סכמת **M90K** המדברית


## ראו גם
* לטאה (סכמת הסוואה)
* פלקטרן

## קישורים חיצוניים

* עמוד אודות הסכמה באתר Camoflage.fandom.

קטגוריה:סכמות הסוואה
קטגוריה:אמצעי לחימה גרמניים
לירן סגל

250px|ממוזער|לירן סגל, מרץ 2021
**לירן סגל** (נולד ב-1980) הוא במאי טלוויזיה, וידאו קליפים ופרסומות ישראלי. כתב וביים קליפים לאמנים ישראלים רבים, ביניהם לרן דנקר, הראל סקעת, רביב כנר ועוד.

## ביוגרפיה
לירן סגל, בעל תואר ראשון בחוג לקולנוע וטלוויזיה באוניברסיטת תל אביב, משמש מאז שנת 2005 כבמאי פרסומות, קליפים וסרטים קצרים.

את דרכו התחיל בלימודי משחק בבית הספר למשחק של יורם לוינשטיין ובעבודה כשחקן בצוותי בידור ברחבי הארץ. לאחר שהצטרף לחוג לקולנוע וטלוויזיה באוניברסיטת ת"א עבר לצד השני של המצלמה. במסגרת הלימודים יצר פיילוט לתוכנית מערכונים לערוץ ביפ וביים שבעה פרקי מערכונים לערוץ. בהמשך ביים תוכניות רבות עבור ערוץ 10, הוט, ערוץ 24 ועוד, ביניהן הסדרות "קומדי סנטרל סטיישן", "רוקרימון" ו"כחולים".

ביים עשרות תוכניות טלוויזיה ומאות וידאו-קליפים עבור האומנים הגדולים ביותר ביניהם: אליעד נחום, שירי מיימון, נועה קירל, עדן בן זקן, יובל דיין, אייל גולן, סאבלימינל, לירן דנינו, עידן עמדי, שרית חדד, שמעון בוסקילה, עדן חסון, נסרין קדרי, קובי פרץ, דיקלה, ירדנה ארזי, ארז לב ארי ועוד.

נודע בעיקר בזכות הקליפ שבים לאליעד נחום, "מסע" שזכה גם בשיר השנה שנתיים ברציפות ובזכות הקליפ מאושרים שביים לדולי ופן אשר אירחו את נועה קירל ולירן דנינו שזכה לשיר המושמע ביותר בשנת יציאתו.

בשנת 2022 כתב וביים קליפים ללהיטים שונים ביניהם: "מי לא יבוא" של אברהם טל ובניה ברבי "חזרה למציאות" של רן דנקר, "ברוך הבא לבלאגן" של הראל סקעת, "רק טוב" של עילי בוטנר וילדי החוץ ולמספר להיטים מאלבום האולפן האחרון של רביב כנר. בשנת 2025 ביים את הקליפ של "לא לפנות אליי" שהקליטה נסרין קדרי.

עוסק גם בבימוי פרסומות. ביים פרסומות עבור חברות רבות בשוק הישראלי, ביניהן לשופרסל, קפה ג'ו, גולדה, תנובה, הוניגמן, XL, גינדי, מיצובישי, מלונות אסטרל, בית החולים שיבא, האגודה לסוכרת נעורים, נעמת ועוד.

נשוי ואב לשלושה, מתגורר בבנימינה.

## קישורים חיצוניים

* 
* 

## הערות שוליים

קטגוריה:בוגרי גימנסיה גן נחום (ראשון לציון)
קטגוריה:בוגרי אוניברסיטת תל אביב: קולנוע וטלוויזיה
קטגוריה:במאי טלוויזיה ישראלים
קטגוריה:תל אביב-יפו: אישים
קטגוריה:בנימינה-גבעת עדה: אישים
קטגוריה:ישראלים שנולדו ב-1980
קטגוריה:במאי וידאו קליפים ישראלים
יחסי הממלכה המאוחדת – כף ורדה

**יחסי הממלכה המאוחדת–כף ורדה** הם יחסי החוץ בין הממלכה המאוחדת וכף ורדה.

## סקירה כללית
שתי המדינות כוננו יחסים דיפלומטיים בשנת 1975, זמן קצר לאחר שכף ורדה זכתה בעצמאותה מפורטוגל.

## נציגויות דיפלומטיות
* בריטניה מיוצגת בכף ורדה באמצעות שגרירותה בדקר, סנגל.
* כף ורדה אינה מיוצגת בבריטניה לא בדרג השגרירות ולא בדרג הקונסוליה.

## הערות שוליים

קטגוריה:ערכים ללא קטגוריות פיזיות - יחסי חוץ
טריטמנודון

**טריטמנודון** (שם מדעי: *Tritemnodon*) הוא סוג נכחד של יונק מהקבוצה האינודונטה, שחי באמריקה הצפונית בתקופת האאוקן לפני 46–50 מיליון שנה. הוא הוגדר על ידי החוקר ויליאם דילר מתיו בשנת 1906 ומשמעות שמו היא 3 שיניים חותכות.

## מאפיינים
המינים של הסוג היו שונים בגודלם ונעו בין גודל של דלק הסלעים לגודל של שועל. הרגליים היו קצרות ודקות יחסית לסוגים אחרים של קראודונטים. הגוף היה מוארך בדומה לגחן. הראש היה דק והיה מצויד בשיניים חדות. מאובנים מהסוג *Tritemnodon agilis* התגלו בעיקר ב במדינות יוטה וויומינג. כמו הגחן הוא היה טורף זריז שטרף יונקים קטנים יותר, עופות, זוחלים, דו-חיים, חרקים וחסרי חוליות אחרים.

## קישורים חיצוניים

## הערות שוליים

קטגוריה:בעלי חיים שתוארו ב-1906
קטגוריה:טקסונים שתוארו בידי וויליאם דילר מתיו
קטגוריה:האינודונטה
קטגוריה:יונקים שחיו באאוקן באמריקה הצפונית
קטגוריה:מאובני טקסונים שתוארו ב-1906
יום הכן

**יום הכן** (באנגלית: **Yes Day**) הוא סרט קומדיה אמריקאי, בבימויו של מיגל ארטטה, המבוסס על ספר ילדים בעל אותו שם מאת איימי קרוז רוזנטל וטום ליכטנכלד. מככבים בו ג'ניפר גארנר, אדגר רמירס וג'נה אורטגה.

הסרט עלה לשידור ב-12 במרץ 2021 בנטפליקס.

## עלילה

## שחקנים
* ג'ניפר גארנר – **אליסון טורס**
* אדגר רמירס – **קרלוס טורס**
* ג'נה אורטגה – **קייטי טורס**
* ג'וליאן לרנר – **ננדו טורס**
* אווילי קרגנילה – **אלי טורס**
* מייגן סטוט – **ליילה**
* ג'ון דיאן רפאל – **אורורה פיטרסון**
* נט פקסון – **מר דיקון**
* לאונרדו נאם – **מר צ'אן**
* פורצ'ן פיימסטר – **ג'ין**
* היידן סזטו – **השוטר צ'אנג**
* גרג קרומר – **פרד פיטרסון**
* ארתורו קסטרו – **השוטר ג'ונס**
* מולי סימס – עובדת משאבי אנוש
* H.E.R. – בתפקיד עצמה

## הפקה
בספטמבר 2018 פורסם כי ג'ניפר גארנר הצטרפה לצוות השחקנים של הסרט ומיגל ארטטה יביים את הסרט מתסריט של ג'סטין מאלן, עם הפצה של נטפליקס. באוקטובר 2019 הצטרפו ג'נה אורטגה, אדגר רמירס וג'וליאן לרנר לצוות השחקנים. באפריל 2020, מייגן סטוט הודיעה שהיא הצטרפה לצוות השחקנים של הסרט.

שלב הצילומים החל בנובמבר 2019 בלוס אנג'לס.

## הפצה
הסרט עלה לשידור בכל הפלטפורמות של "נטפליקס" ב-12 במרץ 2021.

## קישורים חיצוניים

* 

## הערות שוליים

קטגוריה:סרטי 2021
קטגוריה:סרטי קומדיה אמריקאיים
קטגוריה:סרטים באנגלית
קטגוריה:נטפליקס: סרטים
סרטים המבוססים על DC קומיקס

**סרטים המבוססים על DC קומיקס** הם סרטי קולנוע, סרטי טלוויזיה, סרטי לייב אקשן, סרטי אנימציה, סרטי וידאו, סרטי סטרימינג המתבססים על DC קומיקס וסרטים תיעודיים על החברה שהיא אחת מהוצאות הקומיקס האמריקאיות הגדולות והוותיקות בארצות הברית. בשנת 2017 החלה לפעול חברת ההפקה DC Films. בשנת 2022 הפכה חברת DC Films ל-DC Studios.

## סרטי אנימציה
### סרטים קצרים
#### Fleischer/Famous
סרטים משנות 1941-1943


תמונה:Superman Fleischer logo.png|לוגו סדרת הסרטים של שנות ה-40
תמונה:Mechanicalmonsters1.JPG|לוגו חלק 2: The Mechanical Monsters
תמונה:Bulleteers1.JPG|לוגו חלק 5: The Bulleteers
תמונה:Japoteurs1.JPG|לוגו חלק 10: Japoteurs
תמונה:Showdown title screen.JPG|לוגו חלק 11: Showdown
תמונה:Eleventh Hour title.png|לוגו חלק 12: Eleventh Hour
תמונה:Destructioninc.jpg|לוגו חלק 13: Destruction, Inc.
תמונה:Jungledrums1.JPG|לוגו חלק 15:Jungle Drums
תמונה:Secret Agent title.PNG|לוגו חלק 17: Secret Agent


#### DC Showcase

### Batman Unlimited
סרטים של מותג הצעצועים מארצות הברית Batman Unlimited 

### LEGO DC

סרטים של מותג הצעצועים מדנמרק לגו
ממוזער|250x250 פיקסלים|פריים מהסרטLEGO DC Batman Family Matters
ממוזער|250x250 פיקסלים|טריילר לסרטLEGO DC Batman Family Matters ('''וידאו''')

## סרטי לייב אקשן
### סרטי טלוויזיה
ממוזער|250x250 פיקסלים|Superman and the Mole Men

### סרטים קצרים
[שמאל|ממוזער|250px|השחקן ג'ורג' ריבס בסרט הקצר Stamp Day for Superman של [מחלקת האוצר של ארצות הברית, 1954]]

### סדרות סרטים
שמאל|ממוזער|250px|השחקן קירק אלן, 1948

#### Adventures of Captain Marvel
סדרת סרטים משנת 1941
ימין|ממוזער|300x300 פיקסלים|Adventures of Captain Marvelחלק 1: Curse of the Scorpion ('''וידאו''')


תמונה:Adventures of Captain Marvel (1941 serial) 12.jpg|Adventures of Captain Marvel
תמונה:Adventures of Captain Marvel (1941 serial) 13.jpg|Adventures of Captain Marvel חלק 1: Curse of the Scorpion
תמונה:Adventures of Captain Marvel.jpg|Adventures of Captain Marvel חלק 10: Doom Ship


#### Spy Smasher
סדרת סרטים משנת 1942
ימין|ממוזער|275x275 פיקסלים|Spy Smasher חלק 1:America Beware

#### The Miraculous Blackhawk Freedom's Champion
סדרת סרטים משנת 1952 בהפקת סם כצמן 

### סרטי קולנוע שיצאו
#### המאה ה-20
[ממוזער|250px|הפינגווין ([בורג'ס מרדית) והרידלר (פרנק גורשין) והג'וקר (סיזר חוליו רומרו ג'וניור) בסרט באטמן]]

#### המאה ה-21
טרילוגיית האביר האפל היקום הקולנועי של די. סי. יקום די. סי.
[ממוזער|250px|הקרנה של הסרט האביר האפל באולמות קולנוע ב[מחוזות ברצלונה|מחוז אישמפלה (Eixample) בברצלונה (Barcelona)]]
[ממוזער|250x250 פיקסלים|הסרט סופרמן חוזר מוקרן ב[סאות'בנק סנטר, לונדון]]

### סרטים שנגנזו

### Imprints/Lines
#### Paradox Press

#### Vertigo
ממוזער|250x250 פיקסלים|הסרט ונדטה מוקרן בכיכר לסטר, המרכז הקולנועי של לונדון (2006)

#### WildStorm

#### DC Black

#### DC Elseworlds

## ראו גם
* סרטי באטמן
* היקום הקולנועי של DC
* סדרות טלוויזיה המבוססות על DC קומיקס
* אולפני די.סי
* האחים וורנר
* DC Entertainment

## קישורים חיצוניים
* DC Movies באתר הרשמי DC Comics
* DC Entertainment, ערוץ רשמי באתר יוטיוב
* All DC Comics Movies Ranked באתר הביקורות רוטן טומייטוז

## ביאורים

## הערות שוליים

*
קטגוריה:סרטי גיבורי-על
קטגוריה:סרטים מבוססי קומיקס
קטגוריה:סרטים אמריקאיים
משה טולידאנו

**רבי משה (ב"ר דניאל) טוֹלִידַאנוֹ** (ה'תפ"ד, 1724 - י"ג בטבת ה'תקל"ג, 7 בינואר 1773) היה דיין, פוסק הלכה ומגדולי חכמי העיר מקנס שבמרוקו. חיבר את הספרים "מלאכת הקודש", "השמים החדשים", "משחת קודש" ועוד.

## ביוגרפיה
נולד במקנס לרבי דניאל טולידנו. בילדותו למד אצל הרב שמואל אבן מרגי ורבי מרדכי בירדוגו (המרבי"ץ). בשנת ה'תקט"ו גלה לסאלי עקב רעידת האדמה ולמד שם אצל רבי חיים טולידאנו (מהרח"ט דמן סאלי) ובהמשך כשחזר למכנאס אצל רבי חיים טולידאנו (בן משה). לאחר פטירת רבי חיים, למד אצל רבי יעקב טולידאנו (המהרי"ט).

בשנת ה'תק"ח נשא לאישה את אסתר בת דודתו, שילדה לו ארבעה בנים וכולם מתו בהיותם קטנים. בשנת ה'תקכ"ט (1769) התמנה לדיין בבית הדין הגדול במקנס יחד עם הדיינים רבי שלמה טולידאנו (מהרש"ט שהיה בן דודו) ורבי יקותיאל בירדוגו. בשנתיים הראשונות לדיינותו כיהן יחד עם רבי יעקב טולידאנו (המהרי"ט). מאז פטירת המהרי"ט כונה בית דינם בפי שאר חכמי מרוקו: 'בית דין של שלש במכנאס'.

בלט כמחזק מנהגים שונים על פי ההלכה. כך למשל ביסס את המנהג שלא היו אומרים חזרת הש"ץ בתפילות, ואת מנהג אכילת החגבים.

חיבור מפורסם שלו הוא "מלאכת הקודש" על פירוש רש"י לתורה, שאף זכה לאזכורים בידי מחברים רבים, בהם רבי חיים פלאג'י ועוד.

נפטר ללא בנים ביום י"ג בטבת ה'תקל"ג (1773) ונקבר במקנס. אך הותיר כמה בנות, מבין חתניו בולטים הרבנים מאיר טולידאנו (ב"ר משה) ויוסף טולידאנו (ברבי משה בנו של המהרי"ט).

## חיבוריו
* "**מלאכת הקודש**" - על פירוש רש"י על התורה, יצא לאור בחייו.
* **שו"ת** "**השמים החדשים**" - יצא לאור לראשונה על ידי רבי רפאל ברוך טולדנו בשנת ה'ת"ש, ולאחר מכן בשנת ה'תשע"ג על ידי מכון אור וטוב ירושלים.
* "**ירח למועדים**" - על לוח השנה.
* "**משחת קודש**" - פירושים על התורה ודרושים למעגל השנה, הוצא לאור בשנת תשפ"א.

## קישורים חיצוניים
* 
* 

## הערות שוליים

קטגוריה:מקנס: רבנים
קטגוריה:דבדו
קטגוריה:דבדו: רבנים
קטגוריה:רבנים מרוקאים
קטגוריה:ילידי 1724
קטגוריה:נפטרים ב-1773
רולינג סטון טופ 100 (2019)

[ממוזער|292x292px|[בילי אייליש, שהייתה לאמן הצעיר בהיסטוריה שכבש את פסגת המצעד. (עם שירה "Everything I Wanted")]]
זוהי רשימה של השירים שדורגו במקום הראשון ברולינג סטון טופ 100 במהלך שנת 2019. השירים והסינגלים המובילים ביותר בארצות הברית (ללא רדיו) מדורגים במצעד רולינג סטון טופ 100, שמפורסם על ידי מגזין רולינג סטון. הנתונים נאספים על ידי נתוני אלפא, בהתבסס על צריכה רב-מטרית כפי שהיא נמדדת במכירות המתבססות על כמה פרמטרים: עותקים פיזיים ודיגיטליים ונתוני סטרימינג שנאספים מרשתות הזרמות מדיה שונות. בנוסף לכך, מתפרסם המצעד באופן קבוע כבר ביום שישי של כל שבוע, באתר רולינג סטון הרשמי.

## היסטוריית המצעד

## ראו גם
* רולינג סטון טופ 100

## הערות שוליים

קטגוריה:מצעדי מוזיקה מ-2019
קטגוריה:מצעדי הרולינג סטון
The Lucky One (שיר של לורה ברניגן)

"**The Lucky One**" (בעברית: "**בר המזל**") הוא שיר שהוקלט על ידי הזמרת האמריקאית לורה ברניגן, מתוך אלבום האולפן השלישי שלה, *[[Self Control (אלבום)|Self Control]]*. השיר יצא לאור ב-2 ביולי 1984, על ידי חברת התקליטים אטלנטיק רקורדס, כסינגל השני מתוך האלבום.

השיר הגיע למקום השישי במצעד השירים העכשוויים למבוגרים.

## רקע וכתיבה
השיר נכתב על ידי ברוס רוברטס והופק על ידי ג'ק וייט ורובי ביוקנן. הופעתה של ברניגן עם "The Lucky One" זכתה בפרס גרנד פרי, בפסטיבל המוזיקה בטוקיו שהתקיים ב-1 באפריל 1984; הפרס היה שלושה מיליון ין (13,400 דולר). השיר שימש כשיר הנושא לסרט הטלוויזיה "אהבה לא נדירה" מ-1983.

כמה עשורים לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-1.5 מיליון השמעות.

## הצלחה מסחרית
השיר זכה להצלחה מסחרית ברחבי העולם. במצעדי הבילבורד זכה להצלחה הרבה ביותר, כאשר הגיע למקום ה-20 במצעד הבילבורד הוט 100, למקום ה-13 במצעד השירים העכשוויים למבוגרים, למקום העשירי במצעד שירי הדאנס קלאב, ולמקום ה-22 במצעד 100 שירי הקאשבוקס. בקנדה הוט 100 דורג במקום ה-53 בלבד.

במצעד הסינגלים שבצרפת זכה להצלחה נאה, כאשר דורג במקום ה-27. באירופה הוט 100 דורג במקום ה-37.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי לורה ברניגן
קטגוריה:שירים באנגלית
קטגוריה:שירים על מזל
קטגוריה:שירי סינת'-פופ אמריקאיים
קטגוריה:סינגלים בהוצאת אטלנטיק רקורדס
אדמונד וודיק

**אדמונד לודוויג אדוארד וודיק** (בגרמנית: **Edmund Ludwig Eduard Wodick**: 21 בנובמבר 1816 – 10 במרץ 1886) היה צייר גרמני מתקופת בידרמאייר, הידוע בנופים, דיוקנאות וסצנות ז'אנריות.

## ביוגרפיה
אביו היה צייר דקורטיבי שהעביר לו את השיעורים הראשונים שלו. לאחר שלמד בבית הספר לאומנויות ומלאכה במגדבורג, הוא היה חניך לליתוגרפיה. לפני שסיים את הכשרתו, קרוב משפחה רחוק, עזר לו להירשם לבית הספר לאמנות בדיסלדורף וללמוד אצל וילהלם פרידריך שדו. הוא היה שם משנת 1837 עד 1841. גם קרל פרדיננד זון ורודולף ויגמן היו בין המדריכים שלו.

לאחר סיום הלימודים הוא יצא ל"סיור הגדול", החל מפריז. כשהיה שם, הוא למד שיעורי ערב מפול דלארוש והכין עותקים במוזיאון הלובר. בשנת 1842 השתתף בתערוכה בסלון. בעקבות זאת, ביקר בשווייץ ובצפון איטליה, ולבסוף עשה את דרכו לרומא, שם בילה שנה וחצי, הכין רישומים וחקר את הפסלים. הוא עבד גם כצייר פורטרטים, וקיבל עבודות מהמלך לודוויג הראשון והנסיך הנרי מפרוסיה. לאחר שעזב את רומא, סייר בספרד וביקר במרוקו. בזמן שהותו במדריד הוא התוודע למנהל מוזיאון דל פראדו.

הוא שב למגדבורג דרך צרפת בשנת 1846, התחתן עם אהובת מתקופת ילדותו, ופתח סטודיו והפך אותו למקום מפגש של אמנים, סופרים ואנשי תיאטרון. עבודותיו מתקופה זו הן בעיקרן ספרדיות ומזרחיות. מאוחר יותר, הוא ביסס את עצמו כצייר פורטרטים. מצויריו כללו אנשי עסקים מקומיים רבים, אנשי דת ופוליטיקאים וכן את המלך (לימים, קייזר) וילהלם הראשון.

הוא היה חבר בחברות אמנות רבות והקים בשנת 1859 את "אתנה", עמותה ל"אמנות, מדע והומור ". במהלך שנות ה -60 וה -1870 הוא נסע ושהה ברחבי בהרי בוואריה, אוסטריה ושווייץ (בעיקר אזור הרץ), ומילא ספרי רישומים בציורים ובצבעי מים.

שנתיים לאחר מות אשתו בשנת 1884, הוא נכנע לסיבוכים רפואיים ונפטר מדלקת ריאות.

רבות מיצירותיו אבדו במהלך שתי מלחמות העולם, אך אוסף נרחב עדיין קיים במוזיאון מגדבורג.

## גלריה

File:Wodick-Hunting.jpg|צייד

File:Wodick-Dance.jpg|הריקוד

File:Wodick-Stealing.jpg|גנבים

File:Wodick-Family.jpg|משפחה

File:Granada, 1886, Öl auf Leinwand.jpg|גרנדה


## קישורים חיצוניים

## הערות שוליים

קטגוריה:ציירים גרמנים
קטגוריה:גרמנים שנולדו ב-1816
קטגוריה:גרמנים שנפטרו ב-1886
גובה היוהרה

ממוזער| השוואה בין גובה היוהרה (מוגדר כהבדל בין גובה השיא לגובה רצפת הקומה העליונה המאוישת הגבוהה ביותר) של כמה מבנים שהיו הגבוהים בעולם
**גובה היוהרה** (באנגלית: **Vanity height**) מוגדר על ידי המועצה לבניינים גבוהים וסביבת מחיה עירוני (CTBUH) כהפרש הגובה בין החלק הגבוה ביותר של גורד שחקים לקומה הגבוהה ביותר הנמצאת בשימוש (לרוב סיפון תצפית, משרד, מסעדה, קומה מסחרית או מלון/מגורים). מכיוון ש-CTBUH מדרג את הבניינים הגבוהים בעולם לפי גובהם עד לשיא, מספר מבנים נראים גבוהים יותר בדירוג מאשר בדרך כלל בגלל צריחים ארוכים במיוחד.

המחלוקת החלה כאשר מגדלי פטרונס הוכתרו בתואר המבנים הגבוהים בעולם בשנת 1998, אף על פי שהגג שלהם היה נמוך ב-63.4 מטרים מזה של מגדל ויליס, שאחז בתואר עד אז, כך שהם זכו בתואר הנחשק בזכות הצריחים שבראשם. האוחז בתואר הנוכחי, בורג' ח'ליפה שבדובאי, איחוד האמירויות הערביות, מתנשא רשמית לגובה של 828 מטרים, אך הקומה הגבוהה ביותר המצויה בשימוש יום-יומי ממוקמת בגובה 585 מטרים מעל פני הקרקע. כלומר, גובה היוהרה שלו הוא 244 מטר, שהם 29% מגובה הבניין הכולל. ללא תוספת גובה זאת, הבניין עדיין היה אוחז בתואר הבניין הגבוה בעולם, אך בהפרש של שני מטרים בלבד מהבא בתור אחריו, מגדל שאנגחאי שבסין. 

מגדל ג'דה שבסעודיה, המועמד המוביל להדחת הבורג' חליפה מתואר הבניין הגבוה בעולם, צפוי להיתמר לגובה של מעל 1,000 מטרים, אך הקומה הגבוהה ביותר שלו צפויה להיות ממוקמת בגובה של 630 מטרים מעל פני הקרקע. המשמעות היא ש 370 המטרים העליונים (שווה ערך לבניין בן 85 קומות), או 37% מגובה הבניין הכולל, לא יהיו בשימוש. כאשר גובה היוהרה אינו נכלל, התקדמות הגובה של הבניינים הגבוהים בעולם נראית צנועה בהרבה בהשוואה.

ה-CTBUH דורש כי גובה היוהרה של המבנה יהווה פחות מ-50% מהגובה הכולל של המבנה כדי שיוגדר כ"בניין". אחרת, הוא נחשב למגדל תקשורת ואינו כשיר לדירוג.

## ראו גם
* גורדי השחקים הגבוהים בעולם

## הערות שוליים

קטגוריה:גורדי שחקים
קטגוריה:קצרמר אדריכלות
זיגל

**זיגל** הוא שם משפחה ממקור גרמני (**Siegel**) שמשמעותו **[[חותם|חוֹתָם]]**.

קטגוריה:שמות משפחה גרמניים
ליפקי

ממוזער|שמאל|350px|פנורמה של ליפקי
**ליפקי** (באוקראינית: **Липки**) הוא שם של אזור היסטורי של קייב הממוקם ברובע פצ'רסקי בעיר.

השם ליפקי נגזר מעץ טיליה (Lypa). ליפקי הוא הרובע הממשלתי בפועל של אוקראינה.

בתקופת רוסיה הצארית, ליפקי נחשב לאזור של אחוזות אופנתיות של האצולה. בתקופה הסובייטית היו כאן בתי המגורים של נומנקלטורה, והמוסדות העיקריים של שלטון המדינה היו ממוקמים ברחובות הסמוכים.

## אתרים ראויים לציון
* בניין הבנק הלאומי של אוקראינה
* בית הכימרות
* אדמיניסטרציה של נשיא אוקראינה
* בניין ממשלת אוקראינה
* המוזיאון הלאומי לאמנות של אוקראינה

## קישורים חיצוניים

## הערות שוליים

קטגוריה:קייב: גאוגרפיה
סטילידה

**סטילידה** (ביוונית: **Στυλίδα**, ביוונית עתיקה: **rτυλίς**, סטיליס) היא עיר ורשות מוניצפלית בפתיוטיס, יוון.

אוכלוסייתה של העיר הייתה 6,126 (נכון ל-2011).

## היסטוריה
אזכור ראשון של העיירה סטילידה היה בתקופה קדומה, בה העיירה נקראה פלארה (ביוונית עתיקה Φάλαρα). בעיירה מבנים וחפצים עתיקים רבים, ביניהם החומה ליד כנסיית אגיה יקטריני, קברים הממוקמים ליד רחוב קרקאלי ופסיפס מתחת לרחוב אלפתריו וניזלו.

## עירייה
הרשות המוניצפלית סטילידה הוקמה בשנת 2011 ברפורמת השלטון המקומי על ידי מיזוג של שלוש העיריות לשעבר, שהפכו לרשות אחת:
* אכינאי
* פלסגיה
* סטילידה

## גאוגרפיה
עיר הנמל סטילידה נמצאת על החוף הצפוני של מפרץ מאלי, במורדותת הדרומיות של הר אותריס, היא נמצאת 17 ק"מ ממזרח ללאמיה, בירת פתיוטיס.

## תחבורה
העיירה מקושרת ברכבת למרכז יוון דרך קו ליאנוקלאדי – סטילידה. הכביש הלאומי היווני 1 עובר בעיירה.

## עיירות תאומות
* אמליה, איטליה – משנת 2002

## קישורים חיצוניים
* 
* עיריית סטילידה  ו

קטגוריה:יוון: ערים
סמואל פאפרו

**סמואל פאפרו** (באנגלית: **Samuel Paparo**; נולד ב-18 בנובמבר 1964) הוא קצין בדרגת אדמירל המכהן כמפקד פיקוד האינדו-פסיפי של ארצות הברית.

## ביוגרפיה
פאפרו נולד וגדל במורטון שבפנסילבניה. ב-1987 סיים לימודי תואר ראשון באוניברסיטת וילאנובה והתגייס לצי ארצות הברית.

הוא בעל תואר שני בניתוח מערכות מבית הספר של הצי ללימודים מתקדמים ותואר שני ביחסים בין-לאומיים מאוניברסיטת אולד דומיניון. כמו כן סיים לימודים במכללת המלחמה של חיל האוויר ובמכללת המלחמה של הצי.

בשירותו בצי הוכשר כטייס והוא בוגר בית הספר לטיסה קרבית (טופ גאן). שירת בטייסת התקיפה 14 כטייס מטוסי F-14 טומקט. ב-1995 נשלח לחילופי קצינים והטיס מטוסי F-15 איגל בטייסת 71 של חיל האוויר האמריקאי. שירת בטייסת התקיפה 15 כטייס מטוסי F/A- 18 הורנט. בשנים 2002–2004 שימש ראש ענף F/A 18 הורנט במפקדת הצי. בשנים 2004 עד 2006 פיקד על טייסת התקיפה 195 שהוצבה ביפן על נושאת המטוסים "קיטי הוק". לאחר מכן פיקד על צוות שיקום אזורי באפגניסטן. במאי 2008 מונה למפקד טייסת התקיפה 106, באוקטובר 2009 מונה לסגן מפקד כנף 7 ובאוגוסט 2011 מונה למפקד הכנף, תפקיד אותו מילא עד דצמבר 2012. תפקידים נוספים אותם מילא הם מנהל לחימה במרכז מבצעי האוויר והחלל בבסיס חיל האוויר אל-חודייד שבקטר ותפקידי מטה בפיקוד כוחות צי ארצות הברית וכעוזר ראש המבצעים הימיים.

ביולי 2017 מונה למפקד קבוצת התקיפה העשירית , באפריל 2018 מונה לקצין אג"ם של פיקוד מרכז של ארצות הברית. באוגוסט 2019 מונה למפקד הצי החמישי במקום ג'יימס מלוי. במאי 2021 הועלה לדרגת אדמירל ומונה למפקד צי האוקיינוס השקט הוא שירת בתפקיד עד אפריל 2024. במאי 2024 מונה למפקד פיקוד האינדו-פסיפי של ארצות הברית.

במהלך שירותו רשם מעל 6,000 שעות טיסה במטוסי F-14, F-15, ו-F-18, וכ-1,100 נחיתות על נושאות מטוסים.

## קישורים חיצוניים

*ביוגרפיה באתר הצי

## הערות שוליים

קטגוריה:בוגרי אוניברסיטת וילאנובה
קטגוריה:בוגרי אוניברסיטת אולד דומיניון
קטגוריה:בוגרי בית הספר של הצי ללימודים מתקדמים
קטגוריה:בוגרי מכללת המלחמה של הצי
קטגוריה:אדמירלים בצי ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי מדליית השירות המצוין של הצי
קטגוריה:מעוטרי מדליית האוויר
קטגוריה:טייסי צי ארצות הברית
קטגוריה:מעוטרי כוכב הארד
קטגוריה:מפקדי הצי החמישי של ארצות הברית
קטגוריה:מפקדי צי האוקיינוס השקט של ארצות הברית
קטגוריה:מפקדי פיקוד האינדו-פסיפי של ארצות הברית
קטגוריה:אמריקאים שנולדו ב-1964
ישראל יוסף הנדל

הרב **ישראל יוסף הכהן הנדל** (נולד בו' בחשוון תשי"ב, 5 בנובמבר 1951) הוא חבר בבית דין רבני חב"ד, רב קהילת חב"ד במגדל העמק ומשגיח ראשי בישיבת תומכי תמימים המקומית.

## ביוגרפיה
נולד במונטריאול שבקנדה לשיינא חוה ולרב יצחק הנדל אב"ד במונטריאול. למד בישיבת תומכי תמימים מונטריאול, בישיבת תומכי תמימים המרכזית בכפר חב"ד ובישיבת תומכי תמימים המרכזית ב-770.

בי"ג בסיוון תשל"ד נישא לטויבא פרידא בת הנגיד שמואל אייזיק פופאק.

בי"א בשבט תשל"ו, 1976 נשלח על ידי הרבי מחב"ד לארץ ישראל, כחלק מקבוצה של 23 שלוחים, שם למד בכולל אברכים בצפת אצל הרב אריה ליב קפלן. בסוף שנת תשל"ח ביקש המשפיע הרב מנחם מנדל פוטרפס שקבוצה משליחי הרבי לישראל עליה נמנה הרב הנדל תעבור להתגורר במגדל העמק ותמונה לצוות הישיבה. לאחר שהתקבלה ברכת הרבי עבר לגור בעיר והחל לשמש בצוות ישיבת "תומכי תמימים – מגדל אור" שהקים הרב יצחק דוד גרוסמן. לאחר שהישיבה עברה לרשות חב"ד התמנה שם למשגיח ראשי.

בשנת תשמ"ח בברכת הרבי ובתמיכת בית דין רבני חב"ד והרב גרוסמן התמנה הרב הנדל לרב קהילת חב"ד במגדל העמק המונה כיום מאות משפחות חב"ד.

בשנת תש"פ התמנה לחבר בית דין רבני חב"ד, לאחר ששנתיים קודם שימש כדיין בבית הדין.

## משפחתו
לרב הנדל 7 בנים ו-6 בנות, בהם:
*הרב מנחם מנדל, (חתן הרב יחיאל מנחם מנדל קלמנסון) רב ושליח חב"ד באתונה, יון.
* חתנו הרב לוי איידלמן, ר"מ בישיבת תומכי תמימים בקריות.
*חתנו הרב חיים שלום הלוי סגל, שליח חב"ד והרב מקומי במלטה.

בשנת תשס"ז נהרג בנו לוי עם עוד שני בחורים בתאונת דרכים בדרך לשמח חיילים בחג החנוכה.

## מפסקיו
*טוען שאפשר לעשות ברכת כהנים בארץ ישראל רק ביום טוב ולא בשבת וימי חול.
*בשנת תשס"ט יצאו כמה מרבני חב"ד בהם הרב מרדכי שמואל אשכנזי והרב יצחק יהודא ירוסלבסקי נגד כשרות של הרב הנדל על מצות הנמכרות תחת המותג 'עבודת יד', מכיוון שלטענתם תהליך הרידוד והכנת המצות נעשה על ידי מכונה, והחלק היחיד שנעשה בידיים הוא הכנסת המצות לתנור, הדבר עורר פולמוס גדול בחב"ד בנוגע למעשה בפועל.
* טוען שאסור לאכול מוצרים עם גופי כשרות שראשיהם ורבניהם נכחו במעמדים בהם דיברו נגד הרבי מלובביץ', בשנים תשמ"ט ותש"ן, ולא מחו על כך.
* בחור ישיבה שגר מחוץ לישראל ולומד בישראל חייב לחגוג יום טוב שני של גלויות.
*חולה קורונה שנמצא בבידוד עדיף שיעשה כפרות על כסף ולא על תרנגול באמצעות שליח.

## ספריו
* **קדושים תהיו** – מדריך לזוג הנשוי לחיי קדושה בתקופת הטהרה, קטעי מקורות על מצות עונה
* **מדריך לטהרת המשפחה** – על פי שיטת חב"ד, תשס"ט, בשנת תשע"א יצא גם באנגלית
* **ממלכת כהנים** – פסקים וחידושי תורה משלושה דורות למשפחת הנדל: אביו הרב יצחק הכהן הנדל, מעצמו, ושיעורים ששמע בנו הבחור לוי על מסכת גיטין בהיותו בישיבת תומכי תמימים בלוד, תשע"ד
* **שלחן כהנים** – הלכות הנוגעות לברכת כהנים, קדושתם וטהרתם, תשע"ח

## קישורים חיצוניים
*מנחם ברונפמן, הרב הנדל בריאיון לעיתון כפר חב"ד 1836, עמ' 26–36

## הערות שוליים

קטגוריה:רבנים חרדים ישראלים
קטגוריה:חברי בית דין רבני חב"ד
קטגוריה:מגדל העמק: אישים
קטגוריה:ישראלים ילידי קנדה
קטגוריה:שלוחי חב"ד
קטגוריה:בוגרי רשת ישיבות תומכי תמימים
קטגוריה:ישראלים שנולדו ב-1951
חיים טולידאנו (מהרח"ט)

רבי **חיים טולידאנו (**מכונה **מהרח"ט**; סביב ה'תמ"ז, 1687 - ה'תק"י, 1750), היה פוסק הלכה, אב בית דין ורבה של מקנס במאה השמונה עשרה. מחבר השו"ת "חק ומשפט".

## קורותיו
נולד במקנס לרבי משה טולידאנו, בן למשפחת טולידאנו שמקורה בטולדו שבספרד. למד אצל רבי חביב טולידאנו רבה של מקנס (עד שנת תע"ו). בשנת תפ"ג, סמוך לפטירת אב בית הדין, דודו מצד אימו הרב משה טולידאנו, התמנה לדיין לצד הדיינים: היעב"ץ, המשבי"ר ורבי משה אדהאן. לאחר פטירת רבי משה אדהאן בשנת תצ"ז, החל לכהן כאב בית הדין ורבה של מקנס עד לפטירתו. מתלמידיו נמנים רבי משה טולידאנו בעל 'מלאכת הקודש', ורבי משה טולידאנו בן המהרי"ט.

נפטר במגפה בשנת ה'תק"י. לאחר פטירתו, החליפו אחיו רבי יעקב טולידאנו (מהרי"ט) כאב בית הדין ורבה של מקנס. 

מבניו ידועים רבי יצחק טולידאנו ורבי משה טולידאנו מחכמי מקנס. 

## ספריו
* **עץ הדעת** - ביאור על הש"ס
* **עץ חיים** - ביאור על ארבעה טורים
* **חק ומשפט** - יצא לאור על ידי רבי רפאל ברוך טולידנו, פאס, תר"ע

## הערות שוליים

קטגוריה:רבנים מרוקאים
קטגוריה:יהודים מרוקאים
קטגוריה:מקנס: רבנים
גייב יורק

**גייב יורק** (באנגלית: **Gabe York**; נולד ב-2 באוגוסט 1993) הוא כדורסלן אמריקאי בעמדת הרכז.

## קריירה
ב-22 ביולי 2016 חתם יורק בקבוצת ונולי קרמונה האיטלקית. ב-15 בנובמבר 2016 עזב יורק את הקבוצה לאחר שהעמיד ממוצעים של: 4.3 נקודות ו-2.5 ריבאונדים כאשר שיחק שישה משחקים בלבד.

שישה ימים בלבד לאחר שעזב את ונולי קרמונה חתם יורק באירי בייהוקס מליגת הפיתוח של ה-NBA שם רשם שיא קריירה של 38 נקודות בניצחון 99–118 על סאות' ביי לייקרס (קבוצת הבת של לוס אנג'לס לייקרס).

ב-31 ביולי 2017 חתם יורק במדי ביירוית מליגת העל הגרמנית בכדורסל, בה קלע 14.2 נקודות למשחק.

ב-5 בספטמבר 2018 חתם יורק באורלנדו מג'יק ששלחה אותו לקבוצת ליגת הפיתוח לייקלנד מג'יק.

ב-12 באפריל 2019 חתם יורק בא.א.ק אתונה מליגת העל היוונית וליגת האלופות בכדורסל עד סוף עונת 2018–2019.

לפני תחילת עונת המשחקים 2019\2020 חתם יורק בשטרסבורג מה-pro a.

ב-30 בנובמבר 2020 חתם יורק בהפועל תל אביב מליגת העל, שם מעמיד ממוצעים של 9.8 נקודות, 2.3 אסיסטים, 2.2 ריבאונדים ו 1.7 חטיפות. במחזור השמיני מול עירוני נהריה יורק רשם שיא עונתי של 20 נקודות בניצחון קבוצתו 94:71. ב-18 במרץ 2021 שוחרר מהקבוצה.

## קישורים חיצוניים

* פרופיל באתר של מנהלת ליגת העל כדורסל.

קטגוריה:כדורסלני אינדיאנה פייסרס
קטגוריה:כדורסלני פורט ויין מאד אנטס
קטגוריה:כדורסלני הפועל תל אביב
קטגוריה:כדורסלני א.א.ק. אתונה
קטגוריה:כדורסלני אורלנדו מג'יק
קטגוריה:כדורסלני שטרסבורג
קטגוריה:כדורסלני לייקלנד מג'יק
קטגוריה:כדורסלני קולג' פארק סקייהוקס
קטגוריה:אמריקאים שנולדו ב-1993
מרליון

[250px|ממוזער|שמאל|פסל המרליון על רקע [מרינה ביי סנדס בשקיעה]]
העתק המרליון בהר פבר|250px|שמאל|ממוזער
[המרליון במיקומו המקורי, [1994|250px|שמאל|ממוזער]]
**מרליון** (, , , ) הוא הסמל הלאומי של סינגפור. המרליון הוא בעל חיים בעל ראש אריה וגוף של דג והוא מופיע בסמלי קבוצות הספורט של המדינה, לשכות התיירות, וכסמל פטריוטי כללי של האומה הסינגפורית. מקור השם "מרליון" הוא הלחם בסיסים של המילים "Mer" (ים), שאותו מייצג גוף הדג ומייצג את השורשים של המדינה ככפר דייגים, ו-"Lion" (אריה), המיוצג על ידי ראש האריה ומייצג את שמה המקורי של סינגפור, "סינגפורה" - עיר האריה. המרליון עוצב על ידי הבריטי אלק פרייז'ר ברונר, אוצר אקווריום ואן קליף  שבמדינה, על מנת לשמש כחלק מהלוגו של לשכת התיירות הסינגפורית. אף על פי שהמרליון הוצא מהלוגו בשנת 1997, ממשיכה לשכת התיירות הסינגפורית להחזיק את הזכויות עליו.

## פסל המרליון
הקמת פסל המרליון נהגתה על ידי סגן הדיקן של אוניברסיטת סינגפור ונבנה בין נובמבר 1971 לאוגוסט 1972. הפסל שוקל 70 טון ומתנשא לגובה 8.6 מטרים, מחירו 165,000 דולרים אמריקאים.

ב-15 בספטמבר 1972, התקיים טקס מיקום פסל המרליון במעמד ראש ממשלת סינגפור לי קואן יו. פסל המרליון המקורי עמד בשפך נהר הסינגפור, עם גשר אנדרסון מאחוריו.

לאחר השלמת גשר אספאלנדה בשנת 1997, נחסם מראה פסל המרליון ממפרץ מרינה. בעקבות זאת, הועבר פסל המרליון למקום במרחק 120 מטרים משם בשנת 2002, לפארק המרליון של ימינו שנמצא בקרבת מלון מרינה ביי סנדס. ב-1998 נוספו למרליון מזרקות המים, וב-2006 שופץ ונוקה פעם נוספת.

### העתקי המרליון
בנוסף לפסל המרליון הגדול והידוע, קיימים עוד ארבעה פסלי מרליון ברחבי סינגפור:
* פסל מרליון בגובה שני מטרים, הממוקם בפארק המרליון, מאחורי הפסל הגדול.
* פסל מרליון בגובה שלושה מטרים בלשכת התיירות של סינגפור.
* פסל מרליון בגובה שלושה מטרים הממוקם בהר פבר, אחת הנקודות הגבוהות בסינגפור מהן ניתן לצפות על כל סינגפור.
* זוג פסלי מרליון ב"Ang Mo Kio Residential Committee".

בעבר פעל פסל מרליון ענק בגובה 37 מטרים שמוקם באי סנטוזה והיה קיים בו מצפה.

## לקריאה נוספת
* Analysis of the mythology and meaning of the Merlion from the perspective of country branding in: Koh, Buck Song (2011). *Brand Singapore: How Nation Branding Built Asia's Leading Global City*. Marshall Cavendish, Singapore. .

## קישורים חיצוניים

* Official Merlion FAQs on Singapore Tourism Board website
* 938LIVE ''Merlion'' Struck by Lightning report
* Facts on Singapore Merlion on Shinyvisa website
* 360° VR view of the Merlion Park in September 2020

## הערות שוליים

קטגוריה:סינגפור: תיירות
קטגוריה:סינגפור: סמלים לאומיים
סדרות טלוויזיה המבוססות על DC קומיקס

DC קומיקס היא אחת מהוצאות הקומיקס האמריקאיות הגדולות והוותיקות בארצות הברית. מאז אמצע המאה העשרים הופקו סדרות טלוויזיה אנימציה ולייב אקשן רבות המבוססות על דמויותיה.

## סדרות אנימציה

### Super Friends

### ספיישלים טלוויזיוניים

### פיילוטים

### DC Imprints

### סדרות ערוצי טלוויזיה ויוטיוב קצרות

#### DC Nation Shorts

### Timmverse/Diniverse

## סדרות לייב אקשן
### ספיישלים טלוויזיוניים

#### חסויות

### פיילוטים

### סדרות שהסתיימו

### סדרות רצות

### סדרות עתידיות וסדרות פוטנציאליות

### סדרות שנגנזו

### DC Imprints
#### Vertigo

#### WildStorm

## ביאורים

## ראו גם
* סרטים המבוססים על DC קומיקס

## הערות שוליים

*
*
.ca

**.ca** היא סיומת אינטרנט מדינית (ccTLD), השייכת לקנדה. הדומיינים שנרשמים, שייכים ל-CIRA.

אנשים שרושמים את הדומיין שלהם תחת הסיומת ".ca" יכולים לרשום דומיינים ברמה השנייה (לדוגמה, example.ca) אך תמיכה דומיינים ברמה השלישית (לדוגמה, example.ab.ca) הופסקה ב-12 באוקטובר 2010, אך דומיינים שנרשמו בעבר ברמה שלשיית עדיין נתמכים על ידי הספקיות.

## דרישות נוכחות קנדית
אנשים אשר רוצים לרשום דומיין עם הסיומת .ca צרכים לעבור את דרישות הנוכחות הקנדית (באנגלית: Canadian Presence Requirements). חלק מהדרישות הם:
* להיות אזרח קנדי ומעל גיל הבגירות (שבקנדה הוא 19).
* על הארגון להיות ארגון קנדי מאושר.
* להיות ילדי קנדה (אינואיטים, ילידי האומות הראשונות) או אנשים אחרים הידועים לקנדה.
* להסכים לתנאי החוק האינדיאני .
* אזרח מחוץ לקנדה שמחזיק במותג קנדי.
* מבצע, מנהל או איש צוות אחר שכן עובר את הדרישות.

## היסטוריה
הדומיין במקור נוצר על ידי ג'ון פוסטל, מפעיל IANA (רשות המספרים המוקצית האינטרנטית) ועל ידי ג'ון דמקו מאוניברסיטת קולומביה הבריטית בשנת 1987. המוסד הראשון שהשתמש בסיומת.ca הם האוניברסיטה של הנסיך אדוורד בינואר 1988.

## קישורים חיצוניים

* 
* 

## הערות שוליים

קטגוריה:אנדורה
יצחק קט

**יצחק קט** (10 בינואר 1931 – 3 בפברואר 2021) היה קצין בחיל הים בדרגת אלוף-משנה, מפקדה של המשחתת אח"י יפו (ק-42) במלחמת ששת הימים וראש מספן כוח האדם במלחמת יום הכיפורים.

## ביוגרפיה
קט נולד בחיפה, ליהודית וירמיהו שעלו לישראל מרוסיה בתחילת שנות ה-20 של המאה ה-20. הם עסקו בעבודות כפיים. גדל ברחוב הנביאים. מילדות אהב את הים, השיט סירות עם חברים באופן קבוע. בגיל 17 התגייס לפלי"ם.

### קצונה ימית
בקיץ 1949 הצטרף קט לקורס חובלים במחזור ב'. בשנת 1950 סיים את הקורס והוסמך כקצין ים.

לשם העלאת הרמה המקצועית בכלי השיט של חיל הים נשלחו שישה קצינים צעירים לאקדמיה של הצי הצרפתי Ecole Navale בברסט. לקראת ההכשרה נדרש קט לחתום לשירות קבע של 9 שנים. יחד אתו היו גם רמי לונץ ויצחק שושן.

כאשר חזר מהלימודים בחו"ל ב-1955 שימש כקצין מבצעים בפריגטה אח"י משגב (ק-30). עם רכישת המשחתות נעשה קצין גנ"ק של המשחתת אח"י יפו (ק-42). בתפקיד זה השתתף במלחמת סיני.

בשנת 1960 מונה למפקד פלגת טרפדות 914 בחיפה.

בשנת 1966 חזר למשחתת אח"י יפו (ק-42) כמפקדה. בתפקיד זה השתתף במלחמת ששת הימים. בפעולת פורט סעיד הובילה המשחתת שבפיקודו את לוחמי שייטת 13 שחדרו לנמל פורט סעיד במצרים על גבי "חזירים" במטרה לפגוע בכוחות ימיים מצריים שבו. לפי הוראת מפקד הכוח, אל"ם בנימין תלם, אח"י יפו הסתלקה מאזור הפעולה בלי שאספה את לוחמי שייטת 13 בסיום פעולתם, ורק בהוראת ראש מחלקת ים, אל"ם יצחק רהב, אספה את הלוחמים לאחר שאלה הגיעו בכוחות עצמם לאזור אל עריש. קט תיאר את אכזבתו מאירועי אותו לילה:
:.

בעקבות טיבוע המשחתת אילת השתתפה אח"י יפו בפיקודו של קט בסריקות אחר חללי "אילת".

מיולי 1972 שימש קט כראש מספן כוח האדם כולל במלחמת יום הכיפורים בשנת 1975 מסר את תפקידו לתא"ל אורי פז ופרש לגמלאות.
## גלריה

File:CadetsBrest.jpg|צילום מסורתי המחזור המסיים בבית הספר להכשרת קציני ים של הצי הצרפתי בברסט יצחק קט, יצחק שושן ורמי לונץ בין המצולמים, 1955.
File:1960KatRodosMTBVisit.jpg|רס"ן יצחק קט מניח זר על מצבה לזכר קורבנות השואה בעת ביקור טרפדות חיל הים באי רודוס 1960.
File:1967KatINSYaffo.jpg|סא"ל יצחק קט בגשר המשחתת אח"י יפו (ק-42), 1967.
File:YtschakKat1973.jpg |אל"ם יצחק קט ביום כיף למספן כוח האדם בחוף הכנרת 1973.
File:YtschakKatShlomoKoren1973.jpg |אל"ם יצחק קט ואל"ם שלמה קורן במסיבת חיל הים 1973.
File:YtschakKatZaharon1973.jpg |אל"ם יצחק קט בגשר ספינת סער משקיף על סירה מהירה של שייטת 13.
File:RazRinaKatHaifaBase1975.jpg|גדעון רז, רינה לוי ויצחק קט מבקרים בבסיס חיפה, 1975.


## תפקידים אזרחיים
לאחר יציאתו לגמלאות עבד קט בחברת תדיראן כחמש עשרה שנים ועסק בעיקר בניהול פרויקטים עבור חיל הים הסינגפורי.

## משפחה
ב-6 בספטמבר 1955 נישא לרינה לבית מינצר. לזוג נולדו שלוש בנות.

ב-3 בפברואר 2021 נפטר קט בביתו בראש העין.

## לקריאה נוספת
*מייק אלדר **שייטת 13** ספרית מעריב 1993. ע' 296, 320. בהקשר לפעולת פורט סעיד 1967.

## קישורים חיצוניים

* צבי כהן,	ריאיון עם ראש מחלקת כח אדם - אל"ם יצחק קט,	**בין גלים**, יוני 1975, עמ' 2
* 
* יצחק קוראל אלמוג, לזכרו של יצחק קט ז"ל, 4 בפברואר 2022.

## הערות שוליים

קטגוריה:בוגרי קורס חובלים
קטגוריה:מנהלים ישראלים
קטגוריה:אנשי היישוב ילידי הארץ
קטגוריה:אלופי-משנה בחיל הים
קטגוריה:ראשי מספן כוח האדם
קטגוריה:ישראלים שנולדו ב-1931
קטגוריה:ישראלים שנפטרו ב-2021
ניזאר עוודאללה

**ניזאר עוודאללה** (בערבית: **نزار عوض الله**, תעתיק מדויק: **נזאר עוצ' אללה**; נולד ב-11 בדצמבר 1957) הוא חבר הלשכה המדינית של חמאס.

## ביוגרפיה
עוודאללה נולד ברצועת עזה בשנת 1957. משפחתו מוצאה בעיירה חמאמה.

למד הנדסה אזרחית באוניברסיטת עין שמס בקהיר. היה מזכיר המועצה האסלאמית של חמאס, ונחשב מקורב לשייח' אחמד יאסין. נכלא במשך 6 שנים (1989–1995) בכלא הישראלי. עמד בראש המשא ומתן בעסקת שליט מצד חמאס, ובתקשורת הישראלית תואר כאדריכל העסקה. מטוסי חיל האוויר הישראלי הפציצו את ביתו במהלך מבצע צוק איתן ומבצע עופרת יצוקה.

## פעילות
* מזכיר המועצה האסלאמית (1982–2000).
* נשיא מועדון החברה האסלאמית (1985–1997).
* פקיד הממונה על ארגון מוג'אהדין הפלסטיני בחמאס.

שימש בתפקידים רבים בהנהגת חמאס, והיה חבר בהנהגה הפוליטית של התנועה ברצועת עזה. כיום חבר בלשכה המדינית של התנועה.

מונה להובלת תנועת חמאס בפרלמנט הפלסטיני לאחר שהתנועה ניצחה בבחירות בשנת 2006. נבחר לחבר הלשכה המדינית של חמאס בשנת 2009.

בבחירות הפנימיות לראשות ממשל חמאס בעזה, שהתקיימו ב-9 במרץ 2021, ניצח עוודאללה בסיבוב הראשון את יחיא סינוואר בפער של 7 קולות. בסבב הרביעי ניצח אותו סנוואר. לפי בכיר אנונימי לשעבר בפת"ח, מרואן עיסא, מספר 2 בזרוע הצבאית של חמאס, איים עם אנשיו על חברי ועדת השורא כי יתמכו במועמדותו של סנוואר ודבר זה הוביל לניצחונו של סנוואר, וכי עוודאללה מיהר לברוח אחר כך מרצועת עזה.

עוודאללה עזב את רצועת עזה טרם טבח שבעה באוקטובר ומלחמת חרבות ברזל.

## קישורים חיצוניים
* 
* ביוגרפיה, בערוץ אל-עאלם 

## הערות שוליים

קטגוריה:אסירים ביטחוניים בישראל
קטגוריה:חברי הלשכה המדינית של חמאס
קטגוריה:פוליטיקאים פלסטינים
קטגוריה:עסקת שליט: אישים
קטגוריה:פלסטינים שנולדו ב-1957
הר ליכאדה וכף ליכאדה

**הר ליכאדה וכף ליכאדה** (ביוונית: **Χερσόνησος Λιχάδα**) הם הר וכֵּף המהווים את קצהו הצפון-מערבי של האי אוויה שביוון. שמם הקדום של ההר והכף היה Κήναιον Kenaion (ביוונית). על מורדות הר ליכאדה שוכן כפר הקרוי על שמו של ההר, ליכאדה. לא הרחק מההר נמצא האתר הארכאולוגי של העיר העתיקה דיום.

גובהו של ההר 676.96 מטר מעל פני הים.

על ראש ההר היה מזבח ומקדש לזאוס. בטרגדיה "**[[נשי טראכיס]]**" מאת סופוקלס מסופר שהרקולס הקים מזבח ומקדש לזאוס, הקריב עליו קורבנות, ולבש את הבגד שהביא לו משרתו ליכאס, אשר היה מגואל בדמו המורעל של הקנטאור נסוס. כשהבין הרקולס שזו מתנה קטלנית, הפיל את ליכאס לים. לפי המחזה, על שמו של ליכאס נקראים ההר והכף.

## הערות שוליים

קטגוריה:מקומות במיתולוגיה היוונית
קטגוריה:יוון: הרים
קטגוריה:יוון: גאוגרפיה